
Līgums Nr._________________________

Ogres novada Tīnūžu pagastā, dokumenta datums ir tā elektroniskās parakstīšanas datums

Pasūtītājs (turpmāk – Pasūtītājs):
	Nosaukums:
	Ogres tehnikums

	Reģistrācijas Nr.
	90009621093

	Izglītības iestādes reģistrācijas Nr.
	4436003571

	Juridiskā adrese/faktiskā adrese:
	“Ogres meža tehnikums”, Aizupes, Tīnūžu pagasts, Ogres novads, LV-5001

	Banka:
	Valsts kase, TRELLV22

	Konta Nr. 
	LV11TREL2150670001000

	Paraksttiesīgās personas amats vārds, uzvārds:
	Direktore Ilze Brante

	Pārstāvības pamats:
	nolikums



Izpildītājs (turpmāk tekstā – Izpildītājs):
	Nosaukums:
	Sabiedrība ar ierobežotu atbildību "ALKOM-TRANS"

	Reģistrācijas Nr.
	40003067391

	Juridiskā adrese/faktiskā adrese:
	Ķīšezera iela 7, Rīga, LV-1026, Latvija

	Banka:
	AS “Luminor Bank”, RIKOLV2X

	Konta Nr. 
	LV53RIKO0002930328896

	Paraksttiesīgās personas amats vārds, uzvārds:
	Pilnvarotā persona Sergejs Brikuns

	Pārstāvības pamats:
	2022.gada 9.decembra pilnvara Nr. 5036 



Pasūtītājs un Izpildītājs abi kopā turpmāk tekstā – Puses, ņemot vērā iepirkuma “Ogres tehnikuma transportlīdzekļu remonta un tehniskās apkopes veikšana” Identifikācijas Nr. OT 2024/7 (turpmāk tekstā – Iepirkums), rezultātus noslēdz šādu līgumu (turpmāk tekstā  - Līgums) par sekojošo: 

1. Līguma priekšmets
1.1. Pasūtītājs uzdod, un Izpildītājs apņemas nodrošināt Pasūtītāja transportlīdzekļu savlaicīgu un kvalitatīvu remontu un tehnisko apkopju pakalpojumus, tajā skaitā, nepieciešamo rezerves daļu piegādi un transportlīdzekļu sagatavošanas darbus, kas nepieciešami pirms valsts tehniskās apskates veikšanas Ceļu satiksmes drošības direkcijā (turpmāk tekstā – Pakalpojumi), ievērojot Izpildītāja tehnisko piedāvājumu (Līguma 1.pielikums) un Izpildītāja finanšu piedāvājumu (Līguma 2.pielikums).
1.2. Pakalpojumu sniegšanas vieta ir Ķīšezera iela 7, Rīga, LV-1026, Latvija.
1.3. Pasūtītāja transportlīdzekļu skaits Līguma izpildes laikā var tikt mainīts.

2. Līguma summa un norēķinu kārtība
2.1. Līguma kopējā summa ir EUR 41 990.00 (četrdesmit viens tūkstotis deviņi simti deviņdesmit euro, 00 centi), bez pievienotās vērtības nodokļa (turpmāk tekstā – PVN). PVN tiek aprēķināts un maksāts papildus saskaņā ar spēkā esošo nodokļa likmi.
2.2. Līguma kopējā summā ir ietvertas visas izmaksas, kas saistītas ar Pakalpojumu izpildi, ieskaitot maksu par visām transportlīdzekļu tehniskajā apkopē un remontā izmantotajām rezerves daļām, materiāliem, darbaspēku, transportlīdzekļu evakuāciju, transporta izdevumiem, apsargātas autostāvvietas nodrošināšanu, nodokļiem (izņemot PVN), nodevām, garantiju nodrošināšanu, riepu uzglabāšanas izdevumiem, transportlīdzekļu virsbūves mazgāšanu, nepieciešamo atļauju iegūšanu no trešajām pusēm un citas ar Līguma savlaicīgu un kvalitatīvu izpildi saistītās izmaksas.
2.3. Samaksa par transportlīdzekļu remonta un tehniskās apkopes darbu veidiem, kas atsevišķi uzskaitīti Līguma 2.pielikumā, tiek noteikta, ņemot vērā minētajā pielikumā noteikto gabaldarbu cenu par remonta un tehniskās apkopes darbu veidiem vai ņemot vērā 1 (vienas) darba stundas cenu, kas noteikta Līguma 2.pielikumā, un darbos izmantoto rezerves daļu un materiālu izmaksas, par kurām Puses vienojas, saskaņojot Līguma 6.3. un 6.7.punktā noteikto tāmi.
2.4. Samaksa par Līguma 2.pielikumā atsevišķi neuzskaitītajiem remonta un tehniskās apkopes darbiem tiek noteikta, ņemot vērā 1 (vienas) darba stundas cenu, kas noteikta Līguma 2.pielikumā (citi remontdarbi), un darbos izmantoto rezerves daļu un materiālu izmaksas, par kurām Puses vienojas, saskaņojot Līguma 6.3. vai 6.7.punktā noteikto tāmi.
2.5. Cena par Pasūtītāja transportlīdzekļu evakuāciju par 1 (vienu) km noteikta Līguma 2.pielikumā. Šajā cenā ir iekļautas visas izmaksas par transportlīdzekļa evakuāciju no evakuācijas vietas uz Līguma 10.1.1.punktā noteiktās Pasūtītāja pilnvarotās personas evakuācijas pieprasījumā norādīto vietu, tajā skaitā evakuatora nodrošināšana, degvielas izmaksas un citas ar evakuācijas pakalpojuma izpildi saistītās izmaksas.
2.6. Izpildītājs finanšu piedāvājumā (Līguma 2.pielikums) norādītās Pakalpojumu cenas nedrīkst paaugstināt Līguma darbības laikā.
2.7. Izpildītājs nodrošina transportlīdzekļu remonta un tehniskās apkopes darbu veikšanai nepieciešamo rezerves daļu un materiālu piegādi ar 10,00 % (desmit procentu) atlaidi no mazumtirdzniecības cenas.
2.8. Pasūtītājs veic samaksu par Pakalpojumu ietvaros izpildītajiem darbiem 10 (desmit) darba dienu laikā pēc attiecīgā nodošanas-pieņemšanas akta abpusējas parakstīšanas un rēķina saņemšanas dienas, naudu pārskaitot uz Izpildītāja norēķinu kontu bankā. Izpildītājs var iesniegt rēķinus Pasūtītājam elektroniski, nosūtot tos uz e-pasta adresi ovt@ovt.lv. Rēķini tiek uzskatīti par saņemtiem nākamajā darba dienā pēc to nosūtīšanas uz šajā Līguma punktā norādīto Pasūtītāja e-pasta adresi.
2.9. Par Pasūtītāja transportlīdzekļu remonta un tehniskās apkopes darbiem, kurus Izpildītājs būs veicis bez Līguma 10.1.1.punktā noteiktās Pasūtītāja pilnvarotās personas Līguma 6.4. un 6.8.punktā noteiktā saskaņojuma saņemšanas, Pasūtītājam nav pienākums veikt samaksu.
2.10. Pasūtītājs veic samaksu Izpildītājam tikai par pilnīgi un pienācīgā kvalitātē atbilstoši Līguma noteikumiem izpildītajiem darbiem.
2.11. Pasūtītājam nav pienākums izlietot visu Līguma 2.1.punktā norādīto Līguma kopējo summu.

3. Līguma darbības termiņš
3.1. Līgums stājas spēkā ar tā abpusējas parakstīšanas dienu.
3.2. Izpildītājs nodrošina Pasūtītāja transportlīdzekļiem nepieciešamos Pakalpojumus, ietverot arī nolietoto rezerves daļu nomaiņu un materiālus, līdz brīdim, kamēr iestājas viens no sekojošiem nosacījumiem (atkarībā no tā, kurš nosacījums iestājas pirmais):
3.2.1. ir pagājuši 48 (četrdesmit astoņi) mēneši no Līguma spēkā stāšanās dienas;
3.2.2. ir izlietota Līguma 2.1.punktā noteiktā Līguma kopējā summa.
3.3. Pusēm ir tiesības izbeigt Līguma darbību pirms termiņa vismaz 30 (trīsdesmit) dienas iepriekš rakstiski paziņojot par to otrai Pusei.
3.4. Pasūtītājam ar rakstisku paziņojumu ir tiesības nekavējoties izbeigt Līguma darbību šādos gadījumos:
3.4.1. ja Pasūtītāju neapmierina Pakalpojumu kvalitāte, jo tā neatbilst Līguma noteikumiem;
3.4.2. ja Izpildītājs vēlas grozīt Pakalpojumu cenu;
3.4.3. ja Izpildītājs pasludināts par maksātnespējīgu;
3.4.4. ja kompetentas valsts vai pašvaldību institūcijas Izpildītāja saimnieciskajā darbībā ir konstatējušas normatīvo aktu pārkāpumus un apturējušas tā darbību;
3.4.5. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kā arī gadījumā, ja pirms Līguma noslēgšanas attiecīgie apstākļi bija pastāvējuši, bet Pasūtītājam tie nebija zināmi.
3.5. Neskatoties uz Līguma izbeigšanu, Izpildītājs nodrošina Līgumā noteikto garantijas nosacījumu savlaicīgu izpildi.

4. Garantijas noteikumi
4.1. Izpildītājs nodrošina 12 (divpadsmit) mēnešu garantiju rezerves daļām un 6 (sešu) mēnešu garantiju Izpildītāja veiktajiem remonta darbiem, tai skaitā veiktajām tehniskajām apkopēm.
4.2. Izpildītājs bez atlīdzības novērš defektus, kuri radušies nomainītajām rezerves daļām un/vai remonta darbiem Līguma 4.1.punktā noteiktajā garantijas laikā, un kuri nav radušies Pasūtītāja vainas dēļ.
4.3. Līguma 10.1.1.punktā noteiktā Pasūtītāja pilnvarotā persona rezerves daļu un remonta darbu garantijas laikā nosūta Izpildītāja pilnvarotajai personai pa e-pastu pieteikumu par garantijas laika remonta vai tehniskās apkopes veikšanas nepieciešamību attiecīgajam transportlīdzeklim.
4.4. Izpildītājs transportlīdzekli, kuram konstatēti veikto darbu, izmantoto rezerves daļu vai materiālu defekti, pieņem garantijas remonta vai tehniskās apkopes darbu veikšanai 1 (vienas) darba dienas laikā no Līguma 10.1.1.punktā noteiktās Pasūtītāja pilnvarotās personas pieteikuma par garantijas remonta vai tehniskās apkopes veikšanas nepieciešamību nosūtīšanas dienas.
4.5. 5 (piecu) darba dienu laikā no transportlīdzekļa pieņemšanas garantijas remontam vai tehniskajai apkopei dienas Izpildītājs bez maksas novērš transportlīdzekļa defektus sakarā ar iepriekš veiktajiem remonta un/vai tehniskās apkopes darbiem vai tajās izmantotajām rezerves daļām vai materiāliem, kuri nav radušies Pasūtītāja vainas dēļ.

5. Pušu pienākumi un tiesības
5.1. Izpildītājs apņemas veikt visus Pakalpojumu ietvaros veicamos Līguma 1.pielikumā norādītos remonta un tehniskās apkopes darbus, tajā skaitā, transportlīdzekļa sagatavošanas darbus, kas nepieciešami pirms valsts tehniskās apskates veikšanas Ceļu satiksmes drošības direkcijā (turpmāk – transportlīdzekļa sagatavošanas darbi), kā arī Līguma 1.pielikumā neuzskaitītus citus darbus, Līguma 1.2.punktā minētajā Pakalpojumu sniegšanas vietā.
5.2. Izpildītājs apņemas Pakalpojumus veikt kvalitatīvi un savlaicīgi saskaņā ar transportlīdzekļa ražotāja noteiktām tehnoloģijām un metodēm, un tehniskās apkopes veikt saskaņā ar apkopē veicamo darbu aprakstu, kas ir noteikts Līguma 1.pielikumā.
5.3. Izpildītājs nodrošina, ka speciālisti, kuri Līguma izpildes laikā veic Pakalpojumus, ir atbilstoši apmācīti un sertificēti.
5.4. Izpildītājs garantē, ka tam ir visas nepieciešamās atļaujas, licences vai sertifikāti Līguma 1.1.punktā noteikto Pakalpojumu sniegšanai.
5.5. Izpildītājs nodrošina:
5.5.1. vismaz vienu ar auto pacēlāju aprīkotu darbavietu;
5.5.2. elektrosistēmu diagnostikas un remonta pakalpojuma sniegšanu;
5.5.3. transportlīdzekļu virsbūves remonta (piemēram, metināšanas darbi, virsbūves ģeometrijas atjaunošana, krāsošanas kameras) pakalpojuma sniegšanu;
5.5.4. ka dzinēja vadības sistēmas un transportlīdzekļa elektroniskās sistēmas diagnostiku veiks atbilstoši sertificēti speciālisti;
5.5.5. transportlīdzekļu pārbaudes, izmantojot auto gaismu pārbaudes stendu, bremžu pārbaudes stendu, ritošās daļas ģeometrijas stendu, benzīna un dīzeļa iekšdedzes dzinēja atgāzes kvalitātes pārbaudes ierīci;
5.5.6. riepu montāžu un balansēšanu;
5.5.7. riepu komplektu pastāvīgu uzglabāšanu. Par Pasūtītāja nodotajiem/saņemtajiem riepu komplektiem Pušu pilnvarotās personas paraksta nodošanas-pieņemšanas aktu, kur norādīts Izpildītājs, Pasūtītājs, Līguma numurs, nodoto/saņemto riepu komplektu parametri, ražotājs, automobiļa valsts reģistrācijas numurs, kā arī nodoto saņemto riepu komplektu skaits;
5.5.8. transportlīdzekļu virsbūves mazgāšanu un salona tīrīšanu.
5.6. Izpildītājs nodrošina transportlīdzekļu evakuācijas pakalpojumus 24 (divdesmit četras) stundas diennaktī, 7 (septiņas) dienas nedēļā.
5.7. Izpildītājs nodrošina autoservisa darba laiku vismaz no plkst. 9.00 līdz plkst. 17.00, valsts noteiktajās oficiālajās darba dienās.
5.8. Izpildītājs nodrošina transportlīdzekļa, kam veikti transportlīdzekļa sagatavošanas darbi, nogādāšanu uz Ceļu satiksmes drošības direkciju, valsts tehniskās apskates veikšanai.
5.9. Izpildītājam ir tiesības saņemt samaksu par sniegtajiem Pakalpojumiem atbilstoši Līguma noteikumiem.
5.10. Pasūtītājs apņemas Līgumā noteiktajā kārtībā samaksāt par kvalitatīvi, atbilstoši Līguma noteikumiem sniegtajiem Pakalpojumiem.
5.11. Pasūtītājs apņemas saņemt transportlīdzekli no Izpildītāja ne vēlāk kā 2 (divu) darba dienu laikā pēc paziņojuma par Pakalpojumu izpildi saņemšanas.
5.12. Pasūtītājs apņemas ievērot transportlīdzekļu ekspluatācijas noteikumus.
5.13. Pasūtītājam ir tiesības jebkurā brīdī veikt Pakalpojumu izpildes pārbaudi, pārbaudot to atbilstību Līgumam un tā pielikumiem, kā arī normatīvo aktu prasībām.
5.14. Pasūtītājam ir tiesības pieprasīt Līguma izpildē iesaistīto speciālistu nomaiņu, ja rodas sūdzības par Pakalpojumu sniegšanas kvalitāti vai ir citi objektīvi apstākļi, kas tiem liedz piedalīties Līguma izpildē.
5.15. Ja Pusēm rodas domstarpības Pakalpojumu kvalitātes novērtējumā, tās, savstarpēji vienojoties, ir tiesīgas pieaicināt neatkarīgus ekspertus (speciālistus), kuru slēdziens par Pakalpojumu kvalitāti būs saistošs Pusēm. Ja ekspertu (speciālistu) slēdzienā konstatēti preces vai Pakalpojumu kvalitātes trūkumi, Izpildītājs sedz visus izdevumus par slēdziena sagatavošanu.

6. Pakalpojumu izpildes kārtība
6.1. Līguma 10.1.1.punktā minētā Pasūtītāja pilnvarotā persona nosūta Izpildītāja pilnvarotajai personai pa e-pastu pieteikumu par transportlīdzekļa remonta, tehniskās apkopes un/vai transportlīdzekļa sagatavošanas darbu veikšanas nepieciešamību.
6.2. Izpildītājs pieņem transportlīdzekli remonta, tehniskās apkopes un/vai transportlīdzekļa sagatavošanas darbu veikšanai 1 (vienas) darba dienas laikā no Līguma 6.1.punktā noteiktā Pasūtītāja pilnvarotās personas pieteikuma nosūtīšanas dienas. Par transportlīdzekļa pieņemšanu Pasūtītāja darbinieks (attiecīgā transportlīdzekļa lietotājs) un Izpildītāja darbinieks paraksta nodošanas-pieņemšanas aktu.
6.3. 24 (divdesmit četru) stundu laikā pēc transportlīdzekļa pieņemšanas autoservisā Izpildītājs nosūta Pasūtītājam pa e-pastu transportlīdzekļa tehniskās apkopes, remonta darbu un/vai transportlīdzekļa sagatavošanas darbu tāmi, tajā norādot veicamo darbu nosaukumus, izpildes termiņu (dienās), darbu izpildei paredzēto darba stundu skaitu un oriģinālo un/vai ekvivalento rezerves daļu izmaksas un kopējās izmaksas par šo darbu veikšanu.
6.4. Līguma 10.1.1.punktā noteiktā Pasūtītāja pilnvarotā persona izskata Izpildītāja iesniegto remonta, tehniskās apkopes un/vai transportlīdzekļa sagatavošanas darbu tāmi un pēc tāmes izskatīšanas nosūta Izpildītāja pilnvarotajai personai uz e-pastu:
6.4.1. transportlīdzekļa remonta, tehniskās apkopes un/vai transportlīdzekļa sagatavošanas darbu tāmes saskaņojumu;
6.4.2. transportlīdzekļa remonta, tehniskās apkopes un/vai transportlīdzekļa sagatavošanas darbu tāmes noraidījumu un:
6.4.2.1. informāciju par pieteikto Pakalpojumu atsaukumu;
6.4.2.2. informāciju par pieteikto Pakalpojumu apjoma samazinājumu.
6.5. Izpildītājs uzsāk Pakalpojumu sniegšanu tikai pēc tam, kad no Līguma 10.1.1.punktā noteiktās Pasūtītāja pilnvarotās personas saskaņā ar Līguma 6.4.1. vai 6.4.2.2.punktu ir saņemts transportlīdzekļa remonta, tehniskās apkopes un/vai transportlīdzekļa sagatavošanas darbu tāmes saskaņojums.
6.6. Sezonālo riepu maiņu (rudenī un pavasarī) Izpildītājs veic 1 (vienas) darba dienas laikā no Līguma 10.1.1.punktā minētās Pasūtītāja pilnvarotās personas elektroniskā pieteikuma nosūtīšanas dienas.
6.7. Ja, veicot transportlīdzekļa remontu, tehnisko apkopi un/vai transportlīdzekļa sagatavošanas darbus, Izpildītājs konstatē bojājumus, kuru novēršanai nepieciešami papildu remontdarbi, sagatavošanas vai tehniskās apkopes darbi, vai papildus bojātās detaļas nomaiņa, Izpildītāja pilnvarotā persona pa e-pastu par to informē Līguma 10.1.1.punktā noteikto Pasūtītāja pilnvaroto personu un nosūta tai precizēto remonta, sagatavošanas darbu vai tehniskās apkopes darbu tāmi, kurā norāda papildus nepieciešamos remonta vai tehniskās apkopes darbu nosaukumus, papildu darba stundu skaitu, jauno remonta, sagatavošanas darbu vai tehniskās apkopes izpildes termiņu dienās, remontā, sagatavošanas darbos vai tehniskajā apkopē papildus izmantojamās rezerves daļas un materiālus un to izmaksas, kopējās izmaksas par papildus nepieciešamo remonta vai tehniskās apkopes veikšanu un kopējās izmaksas par remonta vai tehniskās apkopes veikšanu.
6.8. Līguma 10.1.1.punktā noteiktā Pasūtītāja pilnvarotā persona izskata Izpildītāja pilnvarotās personas iesniegto precizēto transportlīdzekļa remonta, tehniskās apkopes un/vai transportlīdzekļa sagatavošanas darbu tāmi un nosūta Izpildītāja pilnvarotajai personai uz e-pastu:
6.8.1. precizētās transportlīdzekļa remonta, tehniskās apkopes un/vai transportlīdzekļa sagatavošanas darbu tāmes saskaņojumu;
6.8.2. precizētās transportlīdzekļa remonta, tehniskās apkopes un/vai transportlīdzekļa sagatavošanas darbu tāmes noraidījumu.
6.9. Izpildītājs uzsāk transportlīdzekļa papildus remonta, tehniskās apkopes un/vai transportlīdzekļa sagatavošanas darbus vai papildus bojātās detaļas nomaiņu tikai pēc tam, kad no Līguma 10.1.1.punktā noteiktās Pasūtītāja pilnvarotās personas saskaņā ar Līguma 6.8.1.punktu ir saņemts precizētās remonta, tehniskās apkopes un/vai transportlīdzekļa sagatavošanas darbu tāmes saskaņojums.
6.10. Līguma 10.1.1.punktā noteiktā Pasūtītāja pilnvarotā persona, pieņemot transportlīdzekļu remonta, tehniskās apkopes un/vai transportlīdzekļu sagatavošanas darbus, paraksta Izpildītāja iesniegto nodošanas-pieņemšanas aktu, kurā norāda Izpildītāju, Pasūtītāju, Līguma numuru, Pakalpojumu izpildes laiku, vietu, attiecīgo darbu cenas, izmantoto rezerves daļu un materiālu cenas, kopējās izmaksas par transportlīdzekļu remonta, tehniskās apkopes un/vai transportlīdzekļu sagatavošanas darbu veikšanu.
6.11. Līguma 10.1.1.punktā noteiktajai Pasūtītāja pilnvarotajai personai ir tiesības neparakstīt Pakalpojumu nodošanas-pieņemšanas aktu un iesniegt pretenziju Izpildītāja pilnvarotajai personai, ja tiek konstatēti trūkumi vai citas neatbilstības Pakalpojumu ietvaros izpildītajos darbos saskaņā ar Līguma noteikumiem.
6.12. Līguma 10.1.1.punktā noteiktajai Pasūtītāja pilnvarotajai personai ir tiesības pieprasīt no Izpildītāja visus dokumentus, kas saistīti ar rezerves daļu un materiālu iegādi, lai varētu pārbaudīt rezerves daļu un materiālu iegādes cenas.
6.13. Ja Izpildītājs transportlīdzeklim ir veicis transportlīdzekļa sagatavošanas darbus valsts tehniskās apskates veikšanai Ceļu satiksmes drošības direkcijā un pēc iepriekš norādītās apskates Pasūtītāja transportlīdzeklim Ceļu satiksmes drošības direkcijā netiek izsniegta atļauja uz maksimālo termiņu piedalīties ceļu satiksmē, Izpildītājam jānovērš iepriekš nenovērstos vai nepilnīgi novērstos defektus bez maksas 5 (piecu) darba dienu laikā no Līguma 10.1.1.punktā noteiktās Pasūtītāja pilnvarotās personas elektroniska pieteikuma nosūtīšanas dienas.
	
7. Pušu atbildība un strīdu izskatīšanas kārtība
7.1. Pusēm ir pienākums atlīdzināt otrai Pusei nodarītos zaudējumus, ja tādi ir radušies prettiesiskas rīcības rezultātā un ir konstatēta un pierādīta zaudējumu nodarītāja prettiesiska rīcība, zaudējumu esamības fakts, zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
7.2. Izpildītājs atbild par visiem bojājumiem vai zudumiem, kas nodarīti Pakalpojumu izpildei nodotajam Pasūtītāja transportlīdzeklim un uzglabāšanā nodotajām riepām.
7.3. Ja Pasūtītājs neveic ar Līgumu saistītos maksājumus Līguma 2.8.punktā noteiktajā termiņā, Izpildītājam ir tiesības prasīt no Pasūtītāja līgumsodu 0.5% (nulle komats piecu procentu) apmērā no termiņā nesamaksātās summas bez PVN par katru nokavējuma dienu, bet ne vairāk kā 10% (desmit procentu) apmērā no neapmaksātās summas bez PVN.
7.4. Par transportlīdzekļa nepieņemšanu Līguma 6.2.punktā noteiktajā termiņā, Pasūtītājam ir tiesības prasīt no Izpildītāja līgumsodu EUR 30.00 (trīsdesmit euro) apmērā par katru nokavēto dienu.
7.5. Par remonta vai tehniskās apkopes darbu neizpildi Līguma 6.3. vai 6.7.punktā minētajā tāmē saskaņotajā remonta un tehniskās apkopes darbu izpildes termiņā, Pasūtītājam ir tiesības prasīt no Izpildītāja līgumsodu EUR 30.00 (trīsdesmit euro) apmērā par katru nokavēto dienu, bet ne vairāk kā 10% (desmit procentu) apmērā no tāmē norādītās kopējās summas bez PVN.
7.6. Līgumsoda samaksa neatbrīvo vainīgo Pusi no pārējo Līguma saistību izpildes, un līgumsoda summa netiek ieskaitīta zaudējumu atlīdzībā.
7.7. Pasūtītājam, veicot Līgumā noteiktos maksājumus, ir tiesības ieturēt no tiem līgumsodus, kas Izpildītājam noteikti un aprēķināti saskaņā ar Līgumu.
7.8. Līgumsoda samaksu Pasūtītājs veic 30 (trīsdesmit) dienu laikā, pamatojoties uz Izpildītāja izsniegto rēķinu.
7.9. Puses vienojas, ka jebkura no Līguma izrietoša nesaskaņa vai strīds tiek izskatīts saskaņā ar Latvijas Republikas normatīvajiem aktiem, sarunu ceļā, Pusēm vienojoties. Ja Puses nevar panākt vienošanos, tad domstarpības risināmas Latvijas Republikas tiesā.

8. Nepārvarama vara
8.1. Puses neatbild par Līguma saistību neizpildi, ja iestājas nepārvaramas varas apstākļi. Par nepārvaramas varas apstākļiem Līguma izpratnē uzskatāmi kara apstākļi, streiki, blokādes, dabas stihijas, valsts institūciju rīkojumi un pavēles, kā arī citi apstākļi, kurus Puses nevar ietekmēt.
8.2. Nepārvaramas varas apstākļu gadījumā Līguma darbība tiek apturēta un turpinās pēc nepārvaramas varas apstākļu novēršanas, ja Puse par šādu apstākļu iestāšanos ir informējusi otru Pusi 5 (piecu) darba dienu laikā no šādu apstākļu rašanās dienas. Šajā gadījumā Līgumā noteiktie saistību izpildes termiņi tiek pagarināti attiecīgi par tādu laika periodu, par kādu šie nepārvaramas varas apstākļi ir aizkavējuši Līguma saistību izpildi.
8.3. Pusei, kura atsaucas uz nepārvaramas varas apstākļiem, ir jāpierāda, ka tai nebija iespējams ne paredzēt, ne novērst radušos apstākļus.
8.4. Ja nepārvaramas varas apstākļi turpinās ilgāk nekā 30 (trīsdesmit) dienas, Puses ir tiesīgas vienpusēji atkāpties no Līguma, par to rakstveidā brīdinot otru Pusi 5 (piecas) darba dienas iepriekš. 

9. Līguma grozīšanas kārtība
9.1. Par Līguma grozījumiem un papildinājumiem Puses vienojas rakstiski. Rakstiskās vienošanās pievienojamas Līgumam un kļūst par Līguma neatņemamām sastāvdaļām.
9.2. Ja kādai no Pusēm tiek mainīts juridiskais statuss, Pušu amatpersonu paraksta tiesības, Pušu pilnvarotās personas vai kādi Līgumā minētie Pušu vai to pilnvaroto personu rekvizīti – tālruņa, faksa numuri, elektroniskā pasta adreses, adreses, amati, u.c. šāda veida informācija, tad tā nekavējoties rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi.
9.3. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.

10. Citi noteikumi
10.1. Puses vienojas, ka ar Līguma izpildi saistītos jautājumus risinās Pušu pilnvarotās personas:
10.1.1. no Pasūtītāja puses: 
10.1.2. no Izpildītāja puses: 
10.2. Pilnvarotās personas ir tiesīgas risināt jautājumus, kas saistīti ar Līguma izpildi, tajā skaitā parakstīt nodošanas-pieņemšanas aktus, nosūtīt pieteikumus transportlīdzekļu remonta, tehniskās apkopes un/vai transportlīdzekļa sagatavošanas darbu, vai transportlīdzekļu evakuācijas nepieciešamībai. Pasūtītāja pilnvarotajām personām nav tiesību veikt grozījumus Līgumā.
10.3. Pušu reorganizācija vai to vadītāju maiņa nevar būt par pamatu Līguma laušanai. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību un saistību pārņēmējiem.
10.3.1. Līguma 1.pielikums: Izpildītāja tehniskais piedāvājums Iepirkumā (pievienots atsevišķā failā);
10.3.2. Līguma 2.pielikums: Izpildītāja finanšu piedāvājums Iepirkumā (pievienots atsevišķā failā);

11. Pušu paraksti

	Pasūtītāja vārdā
	
	Izpildītāja vārdā

	
*paraksts
Direktore
Ilze Brante
	
	
*paraksts
Pilnvarotā persona 
Sergejs Brikuns

